Lögreglan þyrfti að hafa auknar heimildir til að geta rannsakað afbrot sem tengjast skipulagðri glæpastarfsemi, segir Runólfur Þórhallsson, yfirlögregluþjónn í greiningardeild Ríkislögreglustjóra. Gæsluvarðhaldsúrskurðir séu gjarnan of stuttir.
Við höfum verulegar áhyggjur af þessari þróun sem hefur verið hér undanfarin ár. Þetta er fíkniefnaframleiðsla, sala á fíkniefnum, vændi, mansal.
Runólfur bendir á að í Svíþjóð hafi verið ákveðið að efla lögregluna svo hún geti betur tekið á skipulagðri glæpastarfsemi. Lögreglumönnum hefi verið fjölgað og lagaheimildir auknar, til að mynda hvað varðar eignaupptöku. Hér hafi ekki tekist að fjölga lögreglumönnum.
Við erum á svipuðum stað og við vorum 2007, rúmlega 700. Það sem við höfum kallað eftir er það að það séu ákveðnir þættir í okkar heimildum endurskoðaðir. Þar er ég ekki að tala um þessar forvirku rannsóknarheimildir. Ég er að tala um aðrar hefðbundnar rannsóknarheimildir.